ปัสกวล เปเรซ

**ปัสกวล นิโกลัส เปเรซ** () เป็นนักมวยอาชีพรุ่นฟลายเวทชาวอาร์เจนตินา เปเรซเกิดที่ตูปุนกาโตในรัฐเมนโดซาของประเทศอาร์เจนตินา เขาได้สร้างประวัติศาสตร์ด้วยการเป็นแชมป์มวยโลกคนแรกของอาร์เจนตินา

## เริ่มชกมวยสากล

เปเรซเป็นมวยร่างเล็ก สูงเพียง 5 ฟุต แต่มีความคล่องตัวและรวดเร็ว เคยชกมวยสากลสมัครเล่นได้เหรียญทองกีฬาโอลิมปิกที่ลอนดอน ก่อนจะหันมาชกมวยสากลอาชีพเมื่อ พ.ศ. 2495

เปเรซชกมวยอาชีพเพียง 7 ครั้ง ก็ได้ครองแชมป์อาร์เจนตินารุ่น 105 ปอนด์ จากนั้นชกชนะรวดอีก 16 ครั้งจึงได้ขึ้นชกกับโยชิโอะ ชิราอิ แชมป์โลกเดอะริงและไลนีลรุ่นฟลายเวทในขณะนั้น ผลการชกปรากฏว่าเสมอกัน ชิราอิจึงตัดสินใจขึ้นชกป้องกันตำแหน่งกับเปเรซในการชกครั้งต่อมา คราวนี้เปเรซเป็นฝ่ายชนะคะแนน คว้าแชมป์โลกมาครองได้สำเร็จ ชิราอิขอแก้มืออีกครั้ง คราวนี้เปเรซเป็นฝ่ายชนะน็อกในยกที่ 5 จนชิราอิตัดสินใจแขวนนวมไปในที่สุด

## มวยสากลอาชีพ
### แชมป์โลกรุ่นฟลายเวท
เปเรซเสียตำแหน่งแชมป์โลกให้กับโผน กิ่งเพชร แชมป์โลกคนแรกของไทย ซึ่งสร้างประวัติศาสตร์ให้กับประเทศด้วยการเอาชนะคะแนนเปเรซที่กรุงเทพฯ เมื่อวันที่ 16 เมษายน ค.ศ. 1960 การแข่งขันรีแมตช์ระหว่างเปเรซและโผนเกิดขึ้นเมื่อวันที่ 22 กันยายนของปีเดียวกันที่ลอสแอนเจลิส เป็นการชกครั้งแรกของเปเรซในสหรัฐอเมริกา และยังถือเป็นความพ่ายแพ้จากการน็อกครั้งแรกของเขาด้วย เนื่องจากเขาแพ้ทีเคโอให้กับโผนในยกที่ 8

## แขวนนวม
เปเรซยังขึ้นชกชนะอีก 28 ครั้ง ก่อนจะมาแพ้คะแนน เลโอ ซูลูตา นักชกฟิลิปปินส์ จากนั้นแพ้อีก 3 ครั้งรวด โดยเป็นการแพ้แบบไม่ครบยก 2 ครั้ง รวมทั้งแพ้น็อก "ไอ้แมงป่อง" เอเฟรน ตอร์เรส ยก 3 เปเรซจึงตัดสินใจแขวนนวมไปเมื่อ พ.ศ. 2507

[thumb|200px|ปัสกวล เปเรซ ชกกับ [โยชิโอะ ชิราอิ ในปี พ.ศ. 2497 เปรเรซชนะได้ครองแชมป์โลกเดอะริงรุ่นฟลายเวท]]

เสียชีวิตเมื่อ 22 พฤศจิกายน พ.ศ. 2520 เนื่องจากประสบปัญหาในชีวิต ภรรยาเลิก ติดสุรา และถูกให้ออกจากงาน  รวมอายุได้ 50 ปี

## เกียรติประวัติ
* เหรียญเงินกีฬาโอลิมปิกฤดูร้อน 1948 ที่ ลอนดอน สหราชอาณาจักร
* แชมป์มวยสากลประเทศอาร์เจนตินา (AFB)​ รุ่นฟลายเวท
** ชิง, 11 พฤศจิกายน 2496 ชนะทีเคโอ มาร์เซโล กิโรกา​ () ยก 4 ที่ เอสตาดิโอ ลูนา ปาร์ก​ บัวโนสไอเรส​ ประเทศอาร์เจนตินา​
** ป้องกันตำแหน่งครั้งที่ 1, 8 มกราคม 2497 ชนะอาร์ทีดี เนสตอร์ โรฮัส () ยก 2 ที่ ซานเฟร์นันโดเดลบาเยเดกาตามาร์กา ประเทศอาร์เจนตินา 
* แชมป์โลก NBA, เดอะริงและไลนีลรุ่นฟลายเวท (2497 – 2503)
** ชิง, 26 พฤศจิกายน 2497  ชนะคะแนน โยชิโอะ ชิราอิ () ที่ สนามกีฬาโครากูเอ็ง โตเกียว ประเทศญี่ปุ่น​
** ป้องกันตำแหน่งครั้งที่ 1, 30 พฤษภาคม 2498 ชนะน็อก โยชิโอะ ชิราอิ () ยก 5 ที่ สนามกีฬาโครากูเอ็ง โตเกียว ประเทศญี่ปุ่น
** ป้องกันตำแหน่งครั้งที่ 2, 11 มกราคม 2499  ชนะคะแนน เลโอ เอสปีโนซา (​) ที่ เอสตาดิโอ ลูนาร์ ปาร์ก บัวโนสไอเรส ประเทศอาร์เจนตินา
**ป้องกันตำแหน่งครั้งที่ 3, 30 มิถุนายน 2499 ชนะทีเคโอ โอสการ์ ซัวเรซ () ยก 11 ที่ ปาลาซิโอ กอนตาดอร์ กัสตอน เกลฟิ มอนเตวิเดโอ ​ประเทศอุรุกวัย​ 
** ป้องกันตำแหน่งครั้งที่ 4, 30 มีนาคม 2500 ชนะน็อก ได ดอเวอร์​ (​) ยก 1 ที่ เอสตาดิโอ เปโดร บิเดไกน์ ​(สนามประจำสโมสรซานโลเรนโซเดอัลมาโกร) บัวโนสไอเรส ประเทศอาร์เจนตินา 
** ป้องกันตำแหน่งครั้งที่ 5, 7 ธันวาคม 2500 ชนะน็อก ยัง มาร์ติน​ (​) ยก 3 ที่ ลา บอมโบเนรา​ (สนามประจำสโมสรกลุบอัตเลติโกโบกายูนิออร์ส) ลา โบกา​ บัวโนสไอเรส อาร์เจนตินา
** ป้องกันตำแหน่งครั้งที่ 6, 19 เมษายน 2501 ชนะคะแนน รามอน อาริอัส () ที่ นวยโบ ซิอาโก เด การากัส​ การากัส เวเนซุเอลา​  
** ป้องกันตำแหน่งครั้งที่ 7, 15 ธันวาคม 2501 ชนะคะแนน ดอมมี เออร์ซัว () ที่ รีซัล เมมโทเรียล สปอร์ตคอมเพล็กซ์ มะนิลา​ ประเทศฟิลิปปินส์​
** ป้องกันตำแหน่งครั้งที่ 8, 10 สิงหาคม 2502  ชนะคะแนน เค็นจิ โยเนกูระ () ที่ ศูนย์กีฬาในร่มโตเกียว โตเกียว ประเทศญี่ปุ่น​
** ป้องกันตำแหน่งครั้งที่ 9, 5 พฤศจิกายน 2502 ชนะทีเคโอ ซาดาโอะ ยาโออิตะ () ยก 13 ที่ มารูเซ็นอินเท็คโอซากะพูล​ โอซากะ​ ประเทศญี่ปุ่น​
** เสียแชมป์, 16 เมษายน 2503 แพ้คะแนน โผน กิ่งเพชร () ที่ สนามมวยเวทีลุมพินี จังหวัดพระนคร​ ประเทศไทย​ 
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก NBA, เดอะริงและไลนีลรุ่นฟลายเวท 22 กันยายน 2503 แพ้ทีเคโอ ยก 8 โผน กิ่งเพชร () ที่ แกรนด์โอลิมปิกออดิทอเรียม​ ลอสแอนเจลิส สหรัฐ
* มีชื่อบรรจุในหอเกียรติยศ (Hall of Fame) ของสมาคมมวยโลก (WBA)
* ได้รับการยกย่องให้เป็นแชมป์โลกตลอดกาลในรุ่นฟลายเวท ของสมาคมมวยโลก (WBA)

## อ้างอิง

* สถิติการชก boxrec.com 
* คนเหล็ก. ย้อนอดีตมวยดัง: ปาสคาล เปเรซ ยักษ์แคระแห่งอาร์เจนตินา. นิตยสารมวยโลก. ฉบับ 1201 กันยายน 2550 น.40-41

หมวดหมู่:นักมวยสากลชาวอาร์เจนตินา
หมวดหมู่:แชมป์โลก เดอะริง
หมวดหมู่:บุคคลจากเมนโดซา